b"\n_START_ARTICLE_\nOpen Up Your Heart (And Let the Sunshine In)\n_START_PARAGRAPH_\n\xc2\xabOpen Up Your Heart (And Let the Sunshine In)\xc2\xbb er en amerikansk popul\xc3\xa6rmusikksang, skrevet av Stuart Hamblen. Den ble publisert i 1954._NEWLINE_Den st\xc3\xb8rste slagerversjonen i USA var en innspilling med The Cowboy Church Sunday School Choir (som l\xc3\xa5 p\xc3\xa5 en \xc3\xa5ttendeplass p\xc3\xa5 Billboard-listen), i Storbritannia med Joan Regan og hennes s\xc3\xb8nn Rusty. En annen amerikansk innspilling ble gjort av The McGuire Sisters._NEWLINE_N\xc3\xa5r versjonen med The Cowboy Church Sunday School Choir blir spilt med normal hastighet, 45 opm, h\xc3\xb8res syngingen unaturlig lys ut. N\xc3\xa5r den blir spilt p\xc3\xa5 33 opm h\xc3\xb8res den mer naturlig ut. I virkeligheten ble sangen spilt inn i den hastigheten av Stuart Hamblens hustru og voksne d\xc3\xb8tre, slik at n\xc3\xa5r den blir spilt med 45 opm h\xc3\xb8res det ut som om den blir sunget av barn._NEWLINE_Versjonen med The Cowboy Church Sunday School Choir var med to ganger i John Waters' film A Dirty Shame. Sangen ble f\xc3\xb8rst anvendt som en engleaktig sidestilling med det intolerable konseptet til NIMBY. Den ble senere anvendt satirisk i en scene og skildret det religi\xc3\xb8se aspektet til Twelve-Step Programs.\n_START_SECTION_\nCoverversjoner\n_START_PARAGRAPH_\nDen mest ber\xc3\xb8mte versjonen av sangen for baby boomer-generasjonen var med Pebbles og Bamm-Bamm i episoden No Biz Like Show Biz av Familien Flintstone. Klippet med dem, hvor de fremf\xc3\xb8rer denne sangen, ble noen ganger vist under rulletekstene i seriens siste sesong (1965/1966). Selv on Pebbles og Bamm-Bamm startet et rockband som ten\xc3\xa5ringer i 1970-\xc3\xa5rene, n\xc3\xa6rmet de seg ikke de klassiske h\xc3\xb8ydene til deres sm\xc3\xa5barnssang._NEWLINE_Noe av den religi\xc3\xb8se teksten var fjernet fra The Flintstones' versjon for inkludering i serien._NEWLINE_Syngingen ble bes\xc3\xb8rget av Rebecca Page (som Pebbles) og hennes mor Ricky Page (som Bamm-Bamm). De ble senere ble til The Bermudas og The Majorettes. George Motola var deres manager. Han var Rickys ektemake._NEWLINE_Frente! spilte inn en coverversjon for innlemmelse i tributtalbumet, Saturday Mornings: Cartoons' Greatest Hits fra 1995, produsert av Ralph Sall for MCA Records._NEWLINE_Anne Murray hadde med sangen (i en medley med \xc2\xabYou Are My Sunshine\xc2\xbb) p\xc3\xa5 albumet There's a Hippo in My Tub (2001).\n_START_SECTION_\nNorsk versjon\n_START_PARAGRAPH_\nJuul Hansen har skrevet en norsk tekst. P\xc3\xa5 norsk b\xc3\xa6rer den tittelen \xc2\xabLukk opp din hjerted\xc3\xb8r\xc2\xbb."